 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባህርይን ጠባይን ስርዓት ኤርትራ ዘንቀሎ ቅልውላው 29 ሚያዝያ 2020 ምንጪ ስእሊ, Getty Images ካብ ዝሓለፈ ወርሒ ኣትሒዙ ኣብ ማሕበራዊ መራኽቢታት ፕረዚደንት ኢሳይያስ ኣፈወርቂ ሓሚሙስ ወዱን ሰበይቱን ኣብ ስዑዲ የሐክምዎ ኣሎ ዝብል ወረ ተነዚሑ ቀንዩ ቅድሚኡ እውን ኣብ ዝተፈላለየ እዋን ሓንሳብ ዘይኮነ ክልተ ሳዕ ፕረዚደንት ሓሚሙ ሞይቱ ዝብል ወረ ድሕሪ ምንፋሱ ቅሩብ ጽንሕ ኢሉ ፕረዚደንት ኣብ ሚድያ ቀሪቡ ቃለ-መሕትት ብምክያድ ብህይወቱን ምስ ጥዕንኡን ምህላው ኣርእዩ ኣብ ዝሓለፈ ቅንያት እውን ድሕሪ እቲ ንኩነታት ጥዕንኡ ዝምልከት ክናፈስ ዝቐነየ ቤላ ቤለው ፕረዚደንት ኢሳይያስ ኣብ ቴሌቪዥን ኤርትራ ቀሪቡ ለበዳ ኮሮና ንምክልኻል ክግበር ዘለዎ ጥንቃቐን ንመደባት ልምዓት 2020 ዝምልከት ጽሑፍ ኣንቢቡ ፕረዚደንት ኢሳይያስ ኣብ ክንዲ ወረቐት ዘንብብ ከምቲ ብዙሕ ግዜ ዝገብሮ ብቃለ ምልልስ ስለዘይተዛረበ ኣብ ቴክኒካዊ ኣቀራርጻ እቲ ፈነወ ኣድሂቦም ብዛዕባ ጥዕንኡ ክመራመሩ ዝፈተኑ እውን ነይሮም ግን ስለምንታይ እዩ ሰብ ብዛዕባ ጥዕና ፕረዚደንቱ ክሳብ ክንድኡ ዝሻቐል? 